**Farské oznamy**

**Nedeľa Najsvätejšej Trojice rok A (4. 6. 2023)**

|  |  |  |
| --- | --- | --- |
| Pondelok | Sv. Bonifáca, biskupa a mučeníka | 18.00 |
| Utorok | Sv. Norberta, biskupa | 7.00 |
| Streda | Najsvätejšieho Kristovho Tela a Krvi, slávnosť, vigília | 17.30 |
| Štvrtok | Najsvätejšieho Kristovho Tela a Krvi, slávnosť, prikázaný sviatok | 16.30 Oblazov a 18.00 Kotešová |
| Piatok |  | 7.00 |
| Sobota |  | 18.00 Oblazov |
| Nedeľa | Desiata nedeľa v cezročnom období | 8.00 a 10.30 |

Vo štvrtok je slávnosť Najsvätejšieho Kristovho Tela a Krvi po sv. omši bude nasledovať Eucharistická procesia. Chcem povzbudiť k účasti na tejto slávnosti i procesii k nej. Nachystáme oltáriky a prvoprijímajúce deti i ostatné deti nech si nachystajú lupienky z kvetov na oslavu Krista v Eucharistii.

Po svätej omši budeme mať zbierku pre potreby našej farnosti.

Chcel by som vás pozvať na našu prvú dlhšiu farskú púť – dovolenku do Medžugoria za Pannou Máriou, ktorá by bola od 6.8. do12.8. išli by sme autobusom. Dvakrát by sme sa zastavili pri mori. Prihlasovať sa môžete v sakristii do konca školského roku. Počet miest v autobuse je 48. Cena je 280eur je v nej zahrnutá cesta, ubytovanie, 4x polopenzia a poistenie na cestu.

Vyšlo nové číslo časopisu Naša Žilinská diecéza, za euro si ho môžete zakúpiť vzadu na stolíku. Dozviete sa v ňom niečo o našich novokňazoch, Panne Márii Frivaldskej a iné...

Vzadu na stolíku si môžete zakúpiť za 2,5 eur časopis Ostaňte v láske. Môžete sa v ňom dočítať, o zázrakoch Panny Márie z Laus, rady sv. Uršuly o modlitbe, niečo o ľudskej sexualite a iné...

Dňa 13.6. o 18.00 sa uskutoční v kúrii Kotešovej koncert vážnej hudby, pre tých, ktorí majú záujem sú srdečne vítaní.

Chcel by som sa poďakovať za kvety, ktoré nám boli darované na skrášlenie okolia kostola, rodičom prvoprijímajúcich detí za poupratovanie kostola, kvetinárkam za peknú výzdobu, Janke katechétke i pani kostolníčke za pomoc pri prvom svätom prijímaní. A hlavne vám milí rodičia, že ste prijali tieto deti a že sa o nich s láskou staráte. Ďalej chcem poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 4.